पर इस डिग्गने च बी इक मजा हा, की जे तुसें गी रोही होंदा हा जे ताकत दा खीरला तोपा बी निकली गेआ ऐ। फ्ही किस फर्क नेई पौंदा जे थुआढ़ा साह् अन्दर ऐ जां भलेआं बाह्‌र निकली गेआ ऐ। इयै साढ़ा जीन हा ! परमात्मा, भगवान, ईसा दिक्खा दे हे जे अस कियां जीवन गुजारा दे आं। त्रै बारी में बजरे च वोल्गा दरेया दे इक सिरे थमां दूए सिरे तक ते आस्त्राखान थमां मकार्यव दे मेले तक—एह् सारा सफर ज्हारां क्रोह् बनदा। चौथे ब’रे ‘बॉस’ ने तरक्की करी ओड़ी। उ’न्ने मसूस कीता जे होरनें दे मकाबले मेरी मती जादा काबलियत ही, ते मिगी मजदूरें दा मुखिया बनाई ओड़ेआ।’